SALMOS.
111.
¡Aleluya! ¡Tayta Diosga alabasha cachun! Álef Llapan shongöpami Tayta Diosta alabashaj Bet alli runacuna shuntacasha caycashancho, llapan runacunapa ñaupancho. 
Tayta Dios rurashancunaga fiyupa almiraypämi. Dálet Rurashancunata ricaycur almirajcunaga fiyupami cushicun. 
Pay rurashancunaga llapanpis cuyayllapämi. Vav Payga imaypis allillatami ruranga. 
Fiyupa almiraypajcunata rurashantaga manami pipis gongangachu. Jet Tayta Diosga alli shongumi y cuyapäcojmi. 
Payta rispitajcunataga micuyta tarichinmi. Yod Conträtuta rurar alli parlacushanta payga imaypis yarparaycanmi. 
Acrashan runacunataga ricachiran quiquin Tayta Dios munayninwan rurashantami. Lámed Payta mana rispitaj runacunapa chacranta guechurcur acrashan runacunata goycuran. 
Dios rurashanga llapanpis allimi, rasun cajmi. Nun Paypa mandamintuncunaga rasunpa yäracuypämi. 
Chaycunaga imaycamapis mana ushacajmi caycan. Ayin Chay mandamintuncunaga alli cajta ruranapämi rasun cajta cumlinapämi. 
Acrashan runacunatami ñacaycajta jorgusha libri cananpaj. Tsade Alli parlacushanga para-simrimi canga. Qof Tayta Diosga juchaynajmi, fiyupa rispitaypämi. 
Rasunpa yachaj canapäga rimëru Tayta Diostami rispitaypaj. Shin Tayta Diosta rispitajcunaga alli yarpayniyojmi. Tav ¡Tayta Diosga imaypis alabashami canga! 
