SALMOS.
112.
¡Aleluya! ¡Tayta Diosga alabasha cachun! Álef Cushishami cawanga Tayta Diosta rispitaj cäga, Bet mandamintuncunata cumlej cajpis. 
Alli runapita mirajcunami cay pachachöga munayniyoj canga. Dálet Alli runacunapita mirajcunaga bindisyuntami chasquenga. 
Wasincho ima-aycancunapis manami pishengachu. Vav Pï-maypäpis allimi canga. 
Alli runacunapäga chacajcho caycaptinmi achqui yurircusha. Jet Tayta Diosga alli shongumi, cuyapäcojmi, allillata rurajmi. 
Alli runaga pitapis macyaycunmi. «Ristamay» niptinpis ristaycunmi. Yod Nigusyutapis mana engañaypami arun. 
Chaynöpami mana alliman mana chayanchu. Lámed Alli runataga imaypis yarparaycangami. 
Mana alli willapacunata wiyarpis manami manchacunchu. Nun Alli runaga mana cachaypami Tayta Diosllaman yäracuycan. 
Manami imapitapis yarpachacunchu, ni manchacunpischu. Ayin Payta chiquejcuna mana alliman chayajtapis ricangarämi. 
Pobricunata yanaparga achca achcami imatapis goycun. Tsade Pï-maypäpis allimi canga. Qof Pï-maypitapis rispitashami goyanga. 
Chayta ricar fiyu runaga fiyupa rabyarmi chiquicurcun. Shin Rabyawan quiruncunatapis uchongarämi. Tav Fiyu runacuna yarpashanga manami camacangachu. 
